**Līdzdarbības līgums**

**par atsevišķu valsts pārvaldes uzdevumu veikšanu mazākumtautību**

**līdzdalības veicināšanas jomā**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojas valsts sekretāre **Dace Vilsone**, no vienas puses, un

**Biedrība „Dienvidlatgales NVO atbalsta centrs”**, reģistrācijas Nr.40008055327, juridiskā adrese: Parādes iela 1, Daugavpils, LV – 5401, (turpmāk – *Pilnvarotā institūcija*), kuras vārdā saskaņā ar statūtiem rīkojas koordinators **Oskars Zuģickis**,no otras puses, turpmāk kopā saukti, Puses, bet katrs atsevišķi – Puse,

* pamatojoties uz:
* Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu;
* Ministru kabineta 2014.gada 17.jūnija noteikumu Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 12., 19. un 30.punktu;
* Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.7.1 un 5.1.6punktu;
* ņemot vērā Nacionālās identitātes, pilsoniskās sabiedrības un integrācijas politikas īstenošanas plāna 2019. – 2020.gadam (apstiprināts ar Ministru kabineta 2018.gada 18.jūlija rīkojumu Nr.345) 1.rīcības virziena „Pilsoniskā sabiedrība un integrācija” 1.2.mērķa „Aktivizēt Latvijas iedzīvotājus sabiedrībai aktuālu izaicinājumu risināšanā” ietvaros noteikto 1.2.1.pasākumu „Pastāvīgs atbalsts pilsoniskās līdzdalības attīstībai” un 1.2.2.pasākumu „Mazākumtautību līdzdalības aktivitāšu atbalsta programmas”;
* ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu mazākumtautību līdzdalības veicināšanas jomā” rezultātus, noslēdz šādu līdzdarbības līgumu (turpmāk – Līgums):
1. **Līguma priekšmets**
	1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus mazākumtautību līdzdalības veicināšanas jomā (turpmāk – Pārvaldes uzdevumi):
		1. veicināt mazākumtautību nevalstisko organizāciju darbības attīstību, brīvprātīgā darba popularizēšanu un jauniešu iesaisti:
			1. nodrošinot materiāltehniskās bāzes uzlabošanu, tostarp tehniskā aprīkojuma iegādi un nomu, tautastērpu un mūzikas instrumentu iegādi u.c.;
			2. nodrošinot tiešsaistes apmācības, tostarp digitālo prasmju apguves pasākumus, valodu kursus u.c.;
			3. nodrošinot mazākumtautību nevalstisko organizāciju biedru aptaujas un aktivitātes turpmākās darbības plānošanai un stratēģiju izstrādei;
		2. sekmēt sadarbību starp dažādu mazākumtautību nevalstiskajām organizācijām, mazākumtautību nevalstisko organizāciju mijiedarbību ar plašāku sabiedrību, kā arī veicināt Latvijas mazākumtautību kultūras savpatnības saglabāšanu:
			1. nodrošinot materiālu un izdevumu par mazākumtautību vēsturi Latvijā, kultūru un tradīcijām, kā arī nevalstisko organizāciju darbību (bukletu, albumu u.c.) izveidi digitālā formātā un drukāšanai, kā arī informācijas ievietošanai tīmekļvietnē;
			2. atbalstot vietējā līmeņa mazākumtautību nevalstisko organizāciju pasākumus, ievērojot valstī noteiktos Covid-19 vīrusa izplatības piesardzības pasākumus, tostarp nodrošinot personīgos aizsarglīdzekļus (maskas, aizsargstikli, dezinfekcijas līdzekļi).
2. **Līguma izpildes termiņš un kārtība**
	1. Pārvaldes uzdevumu veikšanas laiks ir no šā Līguma spēkā stāšanās dienas **līdz 2020.gada 31.decembrim**.
	2. Pārvaldes uzdevumu veikšanas vieta ir Latgales reģions.
	3. *Pilnvarotā institūcija* apņemas veikt šā Līguma 1.1.punktā norādītos Pārvaldes uzdevumus, sasniedzot šā Līguma 3.1. un 3.2.punktā noteiktos rezultatīvos rādītājus.
	4. *Pilnvarotā institūcija* apņemas iekļaut visos ar finansējuma mērķi saistītos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	5. Ja tiek izdarīti grozījumi normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
3. **Pārvaldes uzdevumu izpildes ietvaros sasniedzamie rezultatīvie rādītāji**

**un novērtējuma kritēriji**

* 1. *Pilnvarotā institūcija* apņemas veicināt mazākumtautību nevalstisko organizāciju darbības attīstību, tostarp brīvprātīgā darba popularizēšanu un jauniešu iesaisti, un konkrēti:
		1. nodrošināt materiāltehniskās bāzes uzlabošanu, tostarp tehniskā aprīkojuma iegādi un nomu, tautastērpu un mūzikas instrumentu iegādi u.c., atbilstoši Latgales reģiona mazākumtautību nevalstisko organizāciju vajadzībām ne mazāk kā 3 (trīs) reģiona mazākumtautību nevalstiskajām organizācijām;
		2. nodrošināt tiešsaistes apmācības, tostarp digitālo prasmju apguves pasākumu, valodu kursus u.c., ne mazāk kā 15 (piecpadsmit) mazākumtautību nevalstisko organizācijupārstāvjiemLatgales reģionā to efektīvai darbībai un līdzdalībai;
		3. atbalstīt ne mazāk kā 3 (trīs) mazākumtautību nevalstisko organizāciju biedru aptaujas un aktivitātes turpmākās darbības plānošanai un stratēģiju izstrādei Latgalesreģionā.
	2. *Pilnvarotā institūcija* apņemas sekmēt sadarbību starp dažādu mazākumtautību nevalstiskajām organizācijām, mazākumtautību nevalstisko organizāciju mijiedarbību ar plašāku sabiedrību, kā arī veicināt Latvijas mazākumtautību kultūras savpatnības saglabāšanu, un konkrēti:
		1. atbalstīt ne mazāk kā 1 (viena) materiāla vai izdevuma par mazākumtautību vēsturi Latvijā, kultūru un tradīcijām, kā arī nevalstisko organizāciju darbību (bukleta, albuma u.c.) izveidi digitālā formātā un drukāšanai, kā arī informācijas ievietošanai tīmekļvietnē Latgales reģionā;
		2. atbalstīt ne mazāk kā 1 (vienu) vietējā līmeņa mazākumtautību nevalstisko organizāciju pasākumu Latgales reģionā, ievērojot valstī noteiktos Covid-19 vīrusa izplatības piesardzības pasākumus, tostarp nodrošinot personīgos aizsarglīdzekļus (maskas, aizsargstikli, dezinfekcijas līdzekļi).
	3. Šā Līguma 3.1. un 3.2.punktā paredzētie sasniedzamie rezultatīvie rādītāji un novērtējuma kritēriji var tikt papildināti vai mainīti, Pusēm par to savstarpēji rakstiski vienojoties.
1. **Savstarpējo norēķinu kārtība un finansējuma piešķiršanas noteikumi**
	1. MINISTRIJA, pamatojoties uz likumu „Par valsts budžetu 2020.gadam”, valsts budžeta apakšprogrammas 26.01.00 „Sabiedrības integrācijas pasākumu īstenošana” finanšu līdzekļu sadales komisijas 2020.gada 8.maija sēdes protokolu Nr.4 un kultūras ministra 2020.gada 13.maijā apstiprināto tāmi, un konkursa komisijas 2020.gada 14.septembra lēmumu, piešķir *Pilnvarotajai institūcijai* finansējumu **19 999,36 *euro*** (deviņpadsmit tūkstoši deviņi simti deviņdesmit deviņi *euro*, 36 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādīto Pārvaldes uzdevumu īstenošanai un šā Līguma 3.1. un 3.2.punktā noteikto rezultatīvo rādītāju sasniegšanai, tai skaitā:
		1. **7 200,00 *euro*** (septiņi tūkstoši divi simti *euro*, 00 centi) šā Līguma 1.1.1.1.punktā norādītā Pārvaldes uzdevuma īstenošanai un šā Līguma 3.1.1.punktā noteikto rezultatīvo rādītāju sasniegšanai;
		2. **6 000,00 *euro*** (seši tūkstoši *euro*, 00 centi) šā Līguma 1.1.2.2.punktā norādītā Pārvaldes uzdevuma īstenošanai un šā Līguma 3.2.2.punktā noteikto rezultatīvo rādītāju sasniegšanai.
	2. MINISTRIJA finansējumu Pārvaldes uzdevumu īstenošanai pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēcLīguma spēkā stāšanās.
	3. Ja, izlietojot šā Līguma 4.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijās norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	4. *Pilnvarotā institūcija* ne vairāk kā 15 % no Pārvaldes uzdevumu īstenošanai piešķirtā finansējuma drīkst izlietot Pārvaldes uzdevumu īstenošanai nepieciešamo administratīvo izmaksu segšanai.
	5. *Pilnvarotā institūcija*šajā Līgumā noteikto papildu rezultatīvo rādītāju sasniegšanai var piesaistīt līdzekļus no citiem Latvijas un ārvalstu finanšu avotiem: *Pilnvarotās institūcijas* sadarbības partneriem, ārvalstu fondiem un starptautiskām organizācijām.
2. **Pārskatu sniegšanas un darbības kontroles kārtība**
	1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcijas* pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
	3. *Pilnvarotā institūcija* ne vēlāk kā **līdz 2021.gada 20.janvārim** iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
3. **Autortiesības**
	1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi ir aizsargājami atbilstoši Autortiesību likumam.
	2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus, tiešos un netiešos zaudējumus, kas tām radušies iepriekš minēto trešo personu pretenziju dēļ.
4. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
5. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija*, izlietojot piešķirto finansējumu, ir atbildīga par Latvijas Republikas saistošo normatīvo aktu ievērošanu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
6. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 9.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
7. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai nākotnē var kaitēt MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
		3. nodod neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem;
		4. iesniedz MINISTRIJAI Līguma izpildes pārskatu.
8. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-pasts: pasts@km.gov.lv;
		2. *Pilnvarotās institūcijas* e-pasts: nvo@nvoc.lv.
	3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.
	4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	5. Līgums ar 2 (diviem) pielikumiem sagatavots latviešu valodā uz 11 (vienpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
9. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Biedrība „Dienvidlatgales NVO atbalsta centrs”** |
| K.Valdemāra iela 11a, Rīga, LV-1364 | Parādes iela 1, Daugavpils, LV-5401 |
| Reģistrācijas Nr.90000042963 | Reģistrācijas Nr.40008055327 |
| Valsts kase  | Valsts kase |
| Kods: TRELLV22 | Kods: TRELLV22 |
| Konts: LV75TREL222051114000B | Konts: LV15TREL922509000400B |
| Valsts sekretāre | Koordinators |
| D.Vilsone | O.Zuģickis |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

 „Par atsevišķu valsts pārvaldes uzdevumu veikšanu

mazākumtautību līdzdalības veicināšanas jomā”

**Biedrības „Dienvidlatgales NVO atbalsta centrs” valsts pārvaldes uzdevumu īstenošanai nepieciešamo izdevumu tāme**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pozīcijas nosaukums** | **Vienība** | **Vienību skaits** | **Vienības izmaksas(*euro*)** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros paredzētajiem pasākumiem** |  |  |  | **17 000,00** |
| **1.1.** | **Mazākumtautību nevalstisko organizāciju kapacitātes stiprināšanas veicināšana darbības attīstība, brīvprātīgā darba popularizēšana un jauniešu iesaiste** |  |  |  | **8 750,00** |
| 1.1.1. | Materiāltehniskās bāzes uzlabošanas, tostarp tehniskā aprīkojuma iegādes un nomas, tautastērpu un mūzikas instrumentu iegādes u.c. izmaksas  | gab. | 17 |  180,00-800,00 | 7 200,00 |
| 1.1.2. | Tiešsaistes apmācību, tostarp digitālo prasmju apguves pasākumu, valodu kursu u.c. organizēšanas izmaksas | gab. | 1 | 800,00 | 800,00 |
| 1.1.3. | Mazākumtautību nevalstisko organizāciju biedru aptaujas un aktivitātes turpmākās darbības plānošanai un stratēģiju izstrādei nodrošināšana | gab. | 1 | 750,00 | 750,00 |
| **1.2.** | **Sadarbības starp dažādu mazākumtautību nevalstiskajām organizācijām sekmēšana, mazākumtautību nevalstisko organizāciju mijiedarbības ar plašāku sabiedrību, kā arī Latvijas mazākumtautību kultūras savpatnības saglabāšanas veicināšana** |  |  |  | **8 250,00** |
| 1.2.1. | Materiālu un izdevumu par mazākumtautību vēsturi Latvijā, kultūru un tradīcijām, nevalstisko organizāciju darbību (informācijas ievietošanai tīmekļvietnē, bukletu, albumu u.c.) izveides nodrošināšana digitālā formātā un drukāšanai, kā arī informācijas ievietošanai tīmekļvietnē | pakalpojums | 4 | 460,00 –700,00 | 2 250,00 |
| 1.2.2. | Vietējā līmeņa mazākumtautību nevalstisko organizāciju pasākumu atbalsta nodrošināšana, ievērojot valstī noteiktos Covid-19 vīrusa izplatības piesardzības pasākumus, tostarp personīgo aizsarglīdzekļu nodrošināšana (maskas, aizsargstikli, dezinfekcijas līdzekļi) | pasākums | 8 | 750,00 | 6 000,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  |  | **2 999,36** |
| 2.1. | Valsts pārvaldes uzdevumu vadība un koordinēšana – personāla atalgojums (t.sk. grāmatvedība) |  |  |  | 1 623,00 |
| 2.1.1. | Projekta vadītājs  | līgums | 1 | 1 223,00 | 1 223,00 |
| 2.1.2. | Projekta grāmatvedis | mēnesis | 3 | 133,333 | 400,00 |
| 2.2. | Valsts sociālās apdrošināšanas obligātās iemaksas | 24,09% | 3 |  | 96,36 |
| 2.3. | Telpu īre, komunālie maksājumi, komunikācijas, kancelejas izdevumi u.c. | mēnesis | 3 | 240,00 | 720,00 |
| 2.4.  | Datortehnikas noma | mēneši  | 3 | 186,666 | 560,00 |
| **Kopā** | **19 999,36** |

2.pielikums

līdzdarbības līgumam

 „Par atsevišķu valsts pārvaldes uzdevumu veikšanu

mazākumtautību līdzdalības veicināšanas jomā”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |